
BIROUL SOLUTIONARI  CONTESTATII SI METODOLOGIE 

E32013-000244/05.02.2013
                                                                                                                        APROBAT

                                                                                                   PRIMAR

                                                                                                    ROBU NICOLAE

Referat 

privind acordarea scutirii de la plata taxei pe cladiri aferenta cladirii situate in Timisoara Aleea Sanatatii nr. 15, datorata bugetului local al municipiului Timisoara pentru anul fiscal 2013, Asociatiei „Casa Faenza” 

Prin cererea inregistrata la Directia Fiscala a Municipiului Timisoara sub  nr.E22013-001649/21.01.2013 rectificata prin cererea nr.E32013- 000244/31.01.2013, Asociatia „Casa Faenza”, CIF14030850, cu sediul in Timisoara, Aleea Sanatatii nr.15, solicita in baza dispozitiilor art.250 alin.(1) pct.19 din Legea nr.571/2003 privind Codul Fiscal, acordarea scutirii de la plata taxei pe cladiri datorata bugetului local al municipiului Timisoara pentru anul fiscal 2013, aferenta cladirii situata in Timisoara,  str. Aleea Sanatatii nr. 15,  aflata in proprietatea Primariei Municipiului Timisoara, si asupra careia  Asociatia „Casa Faenza” are un drept de folosinta gratuita.
Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” 
Prin Hotararea Consiliului Local nr.237/29.05.2012, privind stabilirea impozitelor şi taxelor locale în Municipiul Timişoara pentru anul 2013, anexa nr.6, consiliul local al municipiului Timisoara a stabilit procedura de acordare a scutirii de la plata impozitului pe cladiri prevazuta la art.250 alin.1 pct.19 din Legea nr.571/2003. 
Conform art.1 si art.2 al anexei nr.6 la Hotararea Consiliului Local nr.237/29.05.2012:
· art. 1 „Pentru anul fiscal 2013, nu se supun impozitarii cladirile pentru care sunt indeplinite cumulativ urmatoarele conditii: (1) sunt utilizate exclusiv de catre asociatii, fundatii sau culte; (2) sunt utilizate exclusiv pentru desfasurarea cu titlu gratuit de activitati social-umanitare, constand in asigurarea de gazduire, hrana, sprijin material, ingrijire medicala, asistenta sociala, psihologica, activitati educationale, activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din familii dezorganizate, persoane cu handicap, persoane varstnice , etc). „
· art.2 al anexei nr. 6 “Scutirea prevazuta la art. 1 se acorda prin hotărârea consiliului local, pe baza de cerere, ...”
Potrivit prevederilor art.249 alin.(3) din Legea nr.571/2003 privind Codul fiscal,: “Pentru clădirile proprietate publică sau privată a statului ori a unităţilor administrativ-teritoriale concesionate, închiriate, date în administrare ori în folosinţă, după caz, persoanelor juridice, altele decât cele de drept public, se stabileşte taxa pe clădiri, care reprezintă sarcina fiscală a concesionarilor, locatarilor, titularilor dreptului de administrare sau de folosinţă, după caz, în condiţii similare impozitului pe clădiri.” In temeiul acestor prevederi legale, persoanele care datoreaza taxa pe cladiri, potrivit prevederilor art.249 alin.(3) din Legea nr. 571/2003, beneficiaza de aceleasi drepturi si obligatii ca si contribuabilii care datoreaza impozit pe cladiri. Ca urmare, scutirea de la plata taxei pe cladiri se acorda in aceleasi conditii ca si scutirea de la plata impozitului pe cladiri.
Din documentele depuse de asociatie in sustinerae cererii de acordare a scutirii inregistrate la Directia Fiscala a Municipiului Timisoara sub nr.E32013-00244/31.01.2013, rezulta urmatoarele:
· potrivit Actului Constitutiv  al Asociatiei „Casa Faenza”, autentificat prin incheierea nr.1514/26.04.2001, Asociatia” Casa Faenza” este persoana juridica romana de drept privat fara scop patrimonial.

· art. 2 si art. 3 din Statutul Asociatiei „Casa Faenza” autentificat prin incheierea nr.1515/26.04.2001, modificat prin actul aditional autentificat sub nr.1103/21.07.2003, actele aditionale atestate sub nr.72, 71/DC/12.01.2007 si sub  nr.48/18.11.2010: art. 2 „Scopul asociatiei este de a raspunde nevoilor sociale individuale, familiale sau de grup in vederea depasirii unor situatii de dificultate pentru prezervarea autonomiei si protectiei, pentru prevenirea marginalizarii si excluderii sociale si promovarea incluziunii sociale a copiilor cu elemente si tulburari de spectru autist cu varsta cuprinsa intre 0 si 18 ani.”; art. 3 „Obiectivele Asociatiei sunt urmatoarele: prevenirea, limitarea situatiilor de vulnerabilitate si mentinerea, refacerea sau dezvoltarea capacitatilor individuale pentru depasirea situatiilor de nevoie sociala a copiilor cu elemente si tulburari de spectru autist cu varsta cuprinsa intre 0 si 18 ani.” 

· potrivit declaratiei pe proprie raspundere a d-nei  Cretu Loredana Petronela, avand functia de Director al Asociatiei „Casa Faenza”, cladirea situata in Timisoara str. Aleea Sanatatii nr.15, este utilizata de asociatie pentru activitati social-umanitare constand in acordarea gratuita de servicii sociale in unitati specializate care asigura ingrijirea sociala, activitati de recuperare, reabilitare si reinsertie sociala pentru copiii cu sindrom autist. 

· prin Decizia nr.306/14.11.2011 emisa de Comisia de Acreditare a Furnizorilor de Servicii Sociale Timis, Asociatia Casa Faenza este acreditata pentru furnizarea de servicii sociale constand in centru de zi pentru copiii autisti.
· Conform protocolului din data de 13.04.2000 aprobat prin Hotararea Consiliului Local al Municipiului Timisoara nr.124/17.05.2001, constructia situata in Timisoara, str. Aleea Sanatatii, nr. 15 are destinatie de Centru diurn pentru minorii afectati de autism denumit „Casa Faenza”, iar pe perioada de 49 de ani (perioda in care se afla in folosinta gratuita a Asociatiei Casa Faenza , isi pastreaza destinatia , fiind posibila extinderea destinatiei in sensul acordarii de tratament si minorilor afectati de alte handicapuri psiho-fizice. 
Aratam ca, in vederea verificarii indeplinirii conditiilor necesare pentru acordarea scutirii de la plata impozitului aferent cladirii situate in Timisoara, str. Aleea Sanatatii, nr.15  , în temeiul art.250 alin.(1) pct.19 din Legea nr.571/2003, organul fiscal a procedat la efectuarea unei cercetari la fata locului, respectiv la cladirea situata in Timisoara, str. Aleea Sanatatii nr. 15, in baza art.57 din OG nr.92/2003 privind Codul de procedura fiscala si art. 5 din anexa nr. 6 la Hotararea Consiliului Local nr.237/29.05.2012. Potrivit procesului-verbal incheiat in data de 31.01.2013, ca urmare a efectuarii cercetarii la fata locului, incaperile din cladirea situata in Timisoara, Aleea Sanatatii nr. 15, sunt folosite exclusiv pentru activitatile specifice asociatiei constant in  evaluarea psiho-socio-medicala, activitati educative, cluburi si  kinetoterapie pentru copiii cu sindrom autist. 
Avand in vedere cele prezentate mai sus, consideram ca, cladirea situata in Timisoara,  Aleea Sanatatii nr. 15, aflata in folosinta  Asociatia „Casa Faenza”  si in proprietatea Primariei Municipiului Timisoara, se incadreaza in dispozitiile art. 1 din anexa nr. 6 la Hotararea Consiliului Local nr.237/29.05.2012, privind stabilirea impozitelor şi taxelor locale în Municipiul Timişoara pentru anul 2013, privind procedura de acordare a scutirii de la plata impozitului pe cladiri prevazuta la art. 250 alin. (1) pct. 19 din Legea nr.571/2003 privind Codul fiscal.
Mentionam faptul ca taxa pe cladiri aferent anului fiscal 2013 pentru cladirea situata in Timisoara, Aleea Sanatatii nr. 15, este in cuantum de 95.641 lei..

Avand in vedere cele prezentate mai sus,  
PROPUNEM:

Acordarea scutirii de la plata taxei pe cladiri aferent cladirii situate in Timisoara, Aleea Sanatatii nr. 15, datorata bugetului local al Municipiului Timisoara pentru anul fiscal 2013, Asociatiei „Casa Faenza”, CIF14030850, cu sediul in Timisoara, Aleea Sanatatii nr.15.

